galenus.de-anatomicis-administrationibus-libri-ix 9.3
Μετὰ γὰρ τὸ θεάσασθαι τὰ πέριξ ταῦτα καιρὸς ἤδη τὸν ἐγκέφαλον αὐτὸν ἀνατέμνειν , ἀρχὴν τῆς ἀνατομῆς αὐτοῦ ποιησάμενον ἀπὸ τῆς διχοτομούσης μήνιγγος τὸ πρόσω μέρος , ἧς ἀποτεμὼν ἢ ἀποσπάσας τὰς εἰς τὸ πλάγιον ἐκφύσεις τῶν φλεβῶν , ἀρξάμενος ἀπὸ τοῦ πρόσω πέρατος , ἀνάτεινε τοῖς σαυτοῦ δακτύλοις , ἄχρι περ ἂν ἔλθῃς ἐπὶ τὴν ἀποφυομένην αὐτῆς μεγάλην φλέβα , τὴν εἰς τὸ βάθος εἰρημένην φέρεσθαι κατάντη . κᾀνταῦθα πάλιν ἀνατείνας ὑψηλὴν ἑτέρῳ δὸς κρατεῖν , εἶτ’ αὐτὸς διάλυε κατὰ μῆκος ἑκάτερον τῶν μερῶν τοῦ ἐγκεφάλου χωρίζων ἀπ’ ἀλλήλων ἀτρέμα τοῖς σαυτοῦ δακτύλοις , ἄχρι περ ἂν ἔλθῃς ἐπὶ τὴν τεταμένην φλέβα κατὰ τὸ μῆκος ἐνταῦθα , περὶ ἧς ἔμπροσθεν εἶπον , ὡς ἔστιν ἀξιόλογος . ὀφθείσης δὲ τῆς εἰρημένης φλεβὸς τῆς κατὰ μῆκος ἐκτεταμένης , καὶ τῆς χρείας αὐτῆς ἅμα τῇ θέᾳ γυμνωθείσης , ἀποφύσεις γὰρ ἑκατέρᾳ λεπτὰς φαίνεται πέμπουσα , διασπειρομένας εἰς τὸν ἐγκέφαλον , αὐτὴν μὲν τὴν φλέβα τῶν ὑποκειμένων σωμάτων ἀφελὼν , ἤτοι γ’ ἔκκοπτε πᾶσαν μέχρι τῶν κατὰ τὴν ληνὸν χωρίων , ἢ ᾗπερ ἐκπέφυκεν ἀνατείνας ἐπ’ αὐτῶν ἐκείνων κατάθες . σὺ δὲ τὴν χώραν , ἣν ἐγύμνωσας , ἐπιμελῶς κατάσκεψαι , τυλώδη πως οὖσαν , ὡς φαίνεσθαί τινα φυσικὴν ἐνταῦθα ὑπάρχειν κοιλότητα , δεχομένην τῶν ὑπερκειμένων κειμένων τε καὶ περικειμένων σωμάτων τὰ μὴ κατεργασθέντα τελέως τῆς τροφῆς , ἃ καλοῦσιν ἰδίως περιττώματα · καὶ μέντοι καὶ ἡμᾶς οὕτω καλεῖν οὐδὲν κωλύει . προσαναδέρων δὲ ἀτρέμα καὶ πόρων λεπτῶν ἐμφάσεις εὑρήσεις , ἄχρι τῆς μέσης κοιλίας τῶν κατὰ τὸν ἐγκέφαλον ἡκόντων . ἀτρέμα δ’ , εἶπον , ἀναδέρειν χρὴ κατὰ χωρίον τοῦτο διὰ τὴν κορυφὴν τοῦ διαφράγματος ἐνταῦθ’ ἀνήκουσαν καὶ διαφράττουσαν τὰς προσθίας ἐγκεφάλου κοιλίας . καὶ μέντοι καὶ θεασάσθαί σοι τοῦτο καιρὸς , εὐθείαις τομαῖς ἑκατέρωθεν τῆς μέσης χώρας ἕως τοῦ βάθους τέμνοντι , μέχρι περ ἂν ἐντύχῃς ταῖς κοιλίαις . γνωρίσεις δ’ αὐτὰς , τὸ τετυλωμένον θεασάμενος ἐνταῦθα σαφεστάτην ἔχον τὴν διαφορὰν τῶν τετμημένων ἐγκεφάλου μερῶν . ὄψει δὲ καὶ τὰ καλούμενα χοροειδῆ πλέγματα κατὰ ταύτας . ὀνομάζουσι δ’ οἱ περὶ τὸν Ἡρόφιλον αὐτὰ χοροειδῆ συστρέμματα , παρονομάσαντες δηλονότι τῶν χορίων , ἃ τοῖς κυουμένοις ἔξωθεν ἐν κύκλῳ περιβέβληται , φλεβῶν ὄντα καὶ ἀρτηριῶν πλέγματα , λεπτοῖς ὑμέσι συνεχομένων . οὕτω γάρ τοὶ καὶ τὰ τῶν ἐγκεφάλων ἐκ φλεβῶν καὶ ἀρτηριῶν πέπλεκται , συνδουμένων τῇ λεπτῇ μήνιγγι , τὴν αὐτὴν οὐσίαν ἐχούσῃ τοῖς ἄλλοις ὑμέσι τοῖς λεπτοῖς , αὐτοῖς τε τοῖς κατὰ τὸ χορίον , ὑπεζωκότι τε καὶ περιτοναίῳ , καὶ ὅσοι τοιοῦτοι . καὶ μέντοι διατείνων ἀτρέμα ταῖς σαυτοῦ χερσὶν , ὡς μὴ διαῤῥῆξαι τὸ πλέγμα , κατασκέπτου τὰς μὲν φλέβας ἐκ τῶν ὑψηλῶν μερῶν κατιούσας τε καὶ κατασχιζομένας , τὰς δὲ ἀρτηρίας ἐκ τῶν ὑποκειμένων τῶν ταπεινῶν ὁμοίως καὶ ταύτας ἀνιούσας τε καὶ κατασχιζομένας . φυλάττειν τε ταύτῃ τὰ πλέγματα σωζόμενα πειρῶ χάριν τοῦ συνακολουθοῦντά σε μικρὸν ὕστερον , ὅταν γυμνώσῃς αὐτὰ τὰ μόρια , θεάσασθαι σαφῶς τὰς μὲν φλέβας , ὅσαι κατὰ τὰς κοιλίας εἰσὶν , ἀπὸ τῆς ἔμπροσθεν εἰρημένης κατάντους εἰς τὸν ἐγκέφαλον ἀφικνεῖσθαι πάσας ἀπεσχισμένας , τὰς δ’ ἀρτηρίας ἀπὸ δυοῖν ἀρτηριῶν ἐκ τῶν κάτω μερῶν ἀναφερομένας . ταύτας μὲν οὖν ἀκριβέστερον ἐπισκέψῃ προϊούσης τῆς ἐγχειρήσεως . ἐπὶ δὲ τῇ πρώτῃ τομῇ τῶν κοιλιῶν ἑκατέρας ἥ τε τῶν χοροειδῶν πλεγμάτων ὄψις ἔστω σοι γνώρισμα καὶ τὸ τυλῶδες τοῦ σώματος . εὐθὺς δὲ πειρῶ τὸ διαφράττον σῶμα τὴν δεξιὰν κοιλίαν ἀπὸ τῆς ἀριστερᾶς θεάσασθαι , τὴν αὐτὴν ἔχον οὐσίαν ὅλῳ τῷ ἐγκεφάλῳ , καὶ διὰ τοῦτο ἀποῤῥηγνύμενον ῥᾳδίως , εἰ ἐκταθῇ σφοδρότερον . ἔστι δ’ οὕτω λεπτὸν , ὥσθ’ , ὅταν ἐν φωτὶ λαμπρῷ ποιῆταί τις τὴν ἀνατομὴν , ὥσπερ οὖν καὶ προσήκει , διαλάμπειν αὐτοῦ τὴν αὐγὴν ὁμοίως τοῖς διαφανέσι τούτοις λίθοις , οὓς τέμνοντας εἰς λεπτὰ ταῖς θυρίσιν ἐντιθέασιν . οὔτ’ οὖν σφοδρῶς ἀνατείνειν χρὴ τοῦτο , διασπᾶται γὰρ , οὔτ’ ἰδεῖν ἐγχωρεῖ σαφῶς αὐτὸ μὴ ἀνατείναντα . συμφυῶν δ’ ὄντων αὐτοῦ τῶν ἄνω περάτων τοῖς τετμημένοις σώμασι , μᾶλλον δ’ οὐ συμφυῶν χρὴ λέγειν , ἀλλ’ ἡνωμένων αὐτῶν τῶν τετμημένων , χρὴ λαβόμενον ἀνακλᾷν ἀτρέμα αὐτὰ πρὸς τὴν ἑτέραν κοιλίαν , ἐπιβάλλοντα τῇ κορυφῇ τοῦ διαφράγματος . οὕτω γὰρ ἡ γεγυμνωμένη κοιλία φανερωτέρα γενήσεται , καὶ τὸ διάφραγμα μετρίαν ἕξει τὴν ἀνάτασιν , ἧς μάλιστα δόμεθα . πρὶν μὲν ﻿ γὰρ τοῦ ὅλως ἀναταθῆναι χαλαρόν τέ ἐστι καὶ ῥυσὸν , οὔτε διαλάμπειν δυνάμενον , οὔτε τὴν αὑτοῦ συνέχειαν ἐνδεικνύμενον ἐναργῶς · ἀνελκυσθὲν δὲ εἰς τοσοῦτον , ὡς τετάσθαι μὲν ἅπαν , οὐ μὴν ἤδη γέ πω διεσπάσθαι , φανεῖται σαφέστατα . τοὐντεῦθεν δὲ , κᾂν ὅλον ἄρῃς αὐτὸ μετὰ τῶν ἡνωμένων μορίων ἄχρι τῶν τομῶν , ἐναργέστερόν τε κατόψει τὰς κοιλίας , ἥ τε κατάντης φλὲψ φανεῖταί σοι σχιζομένη περί τι σῶμα κωνοειδές . ὑμὴν δ’ , ὥσπερ τὰς ἄλλας φλέβας , οὕτω καὶ τὰς σχιζομένας συνάπτει λεπτὸς , οὐκ ἄλλος τις ὢν οὔτε κατὰ τὴν οὐσίαν οὔτε κατὰ τὴν συνέχειαν τῆς λεπτῆς μήνιγγος . καὶ διὰ τοῦτον τὸν ὑμένα κατακέκρυπται τὸ κωνοειδὲς σῶμα , καὶ οὐχ οἷόν τ’ ἐστὶν ἰδεῖν αὐτὸ , πρὶν διασπάσαι κατά τι τὸν ὑμένα . ἔγκειται γὰρ οἷόν πέρ τι στήριγμα ταῖς ἀποσχιζομέναις φλεψὶ τῆς κατάντους φλεβὸς τῆς μεγάλης , αἳ κατέρχονται κατὰ τοῦ λελεγμένου σώματος ἐποχούμεναι , καὶ καταδύονται δ’ αὐτίκα καὶ κατακρύπτονται , σκεπόμεναι πρός τινος πλατέος σώματος , ὃ μόριον μέν ἐστιν ἐγκεφάλου τοῖς ἄλλοις ὁμοίως . ὅπως δὲ χρὴ γυμνοῦν αὐτὸ , μικρὸν ὕστερον ἐρῶ , τοσοῦτον ἔτι τῷ λόγῳ προσθείς . τὸ κωνοειδὲς σῶμα καλεῖται ὑπὸ τῶν ἀνατομικῶν οὐχ οὕτως μόνον , ἀλλὰ καὶ κωνάριον . ἔγκειται δ’ , ὡς εἴρηται , τῇ σχίσει τῆς φλεβὸς , οὐ δυνάμενον ὀφθῆναι , πρὶν διαιρεθῆναι κατά τι τὸν ὑμένα . διαιρεῖν οὖν αὐτὸν ἀτρέμα πειρῶ , μὴ συνανατείνων ἰσχυρῶς τὸ κωνάριον . ἀποῤῥαγήσεται γὰρ τῶν ὑποκειμένων σωμάτων καὶ βλάψει τὴν ἀνατομὴν εἴς τι μέγιστον , ὃ μικρὸν ὕστερον ἐρῶ . καθάπερ οὖν ἡ καρδία γυμνοῦται τοῦ περιέχοντος αὐτὴν χιτῶνος , οὕτω χρὴ καὶ τὸ κωνάριον γυμνῶσαι , διελόντα τὸν περικείμενον ὑμένα καθ’ ἕν τι μέρος ἀπὸ τῆς βάσεως ὀρθίᾳ διαιρέσει , πλησίον ἀφικνουμένῃ τῆς κορυφῆς · ἔπειτα τὸν μὲν ὑμένα μετὰ τῶν φλεβῶν περισχίζειν ἑκατέρως τοῦ κωνοειδοῦς , αὐτὸ δὲ ἐκεῖνο πρὸς τὴν διαίρεσιν ἐγκλίνειν , ὅπως ὅτι τάχιστα γυμνωθείη πρὸς τὴν ἐναντίαν χώραν ἀγόμενον τῷ παρασχιζομένῳ χιτῶνι . τούτων δέ σοι πραχθέντων , οὕτως ἤδη μέν πως ἔνεστι , πρὸ τοῦ γυμνῶσαι τὴν μέσην χώραν τοῦ τε κωναρίου καὶ τῶν κοιλιῶν , φλέβας ἑκατέρας ἐπινοεῖν τῷ χοροειδεῖ πλέγματι ἀπὸ τῆς ἐσχισμένης περὶ τὸ κωνάριον ἥκειν . οὐ μὴν ἀλλὰ καὶ γυμνώσας τὸ μεταξὺ σῶμα μαθήσῃ σαφῶς ἐκεῖθεν ἡκούσας αὐτάς .
Lemmas: μετά γάρ ὁ θεάομαι ὁ πέριξ οὗτος καιρός ἤδη ὁ ἐγκέφαλος αὐτός ἀνατέμνω , ἀρχή ὁ ἀνατομή αὐτός ποιέω ἀπό ὁ διχοτομέω μῆνιγξ ὁ πρόσω μέρος , ὅς ἀποτέμνω ἤ ἀποσπάω ὁ εἰς ὁ πλάγιος ἔκφυσις ὁ φλέψ , ἄρχω ἀπό ὁ πρόσω πέρας , ἀνατείνω ὁ σεαυτοῦ δάκτυλος , ἄχρι περ ἄν ἔρχομαι ἐπί ὁ ἀποφύω αὐτός μέγας φλέψ , ὁ εἰς ὁ βάθος λέγω φέρω κατάντης . ᾀνταῦθη πάλιν ἀνατείνω ὑψηλός ἕτερος δίδωμι κρατέω , εἶτα αὐτός διαλύω κατά μῆκος ἑκάτερος ὁ μέρος ὁ ἐγκέφαλος χωρίζω ἀπό ἀλλήλων ἀτρέμας ὁ σεαυτοῦ δάκτυλος , ἄχρι περ ἄν ἔρχομαι ἐπί ὁ τείνω φλέψ κατά ὁ μῆκος ἐνταῦθα , περί ὅς ἔμπροσθεν λέγω , ὡς εἰμί ἀξιόλογος . ὁράω δέ ὁ λέγω φλέψ ὁ κατά μῆκος ἐκτείνω , καί ὁ χρεία αὐτός ἅμα ὁ θέα γυμνόω , ἀπόφυσις γάρ ἑκάτερος λεπτός φαίνω πέμπω , διασπείρω εἰς ὁ ἐγκέφαλος , αὐτός μέν ὁ φλέψ ὁ ὑπόκειμαι σῶμα ἀφαιρέω , ἤτοι γε ἐκκόπτω πᾶς μέχρι ὁ κατά ὁ ληνός χωρίον , ἤ ὅς ἐκφύω ἀνατείνω ἐπί αὐτός ἐκεῖνος κατατίθημι . σύ δέ ὁ χώρα , ὅς γυμνόω , ἐπιμελής κατασκέπτομαι , τυλώδης πως εἰμί , ὡς φαίνω τις φυσικός ἐνταῦθα ὑπάρχω κοιλότης , δέχομαι ὁ ὑπέρκειμαι κεῖμαι τε καί περίκειμαι σῶμα ὁ μή κατεργάζομαι τέλειος ὁ τροφή , ὅς καλέω ἴδιος περίσσωμα · καί μέντοι καί ἐγώ οὕτως καλέω οὐδείς κωλύω . προσαναδέρω δέ ἀτρέμας καί πόρος λεπτός ἔμφασις εὑρίσκω , ἄχρι ὁ μέσος κοιλία ὁ κατά ὁ ἐγκέφαλος ἥκω . ἀτρέμας δέ , λέγω , ἀναδέρω χρή κατά χωρίον οὗτος διά ὁ κορυφή ὁ διάφραγμα ἐνταῦθα ἀνήκω καί διαφράσσω ὁ πρόσθιος ἐγκέφαλος κοιλία . καί μέντοι καί θίασημι σύ οὗτος καιρός , εὐθύς τομή ἑκατέρωθεν ὁ μέσος χώρα ἕως ὁ βάθος τέμνω , μέχρι περ ἄν ἐντυγχάνω ὁ κοιλία . γνωρίζω δέ αὐτός , ὁ τυλόω θεάομαι ἐνταῦθα σαφής ἔχω ὁ διαφορά ὁ τέμνω ἐγκέφαλος μέρος . ὁράω δέ καί ὁ καλέω χοροειδής πλέγμα κατά οὗτος . ὀνομάζω δέ ὁ περί ὁ Ἡρόφιλος αὐτός χοροειδής σύστρεμμα , παρονομάζω δηλονότι ὁ χόριον , ὅς ὁ κυέω ἔξωθεν ἐν κύκλος περιβάλλω , φλέψ εἰμί καί ἀρτηρία πλέγμα , λεπτός ὑμήν συνέχω . οὕτως γάρ τοι καί ὁ ὁ ἐγκέφαλος ἐκ φλέψ καί ἀρτηρία πλέκω , συνδέω ὁ λεπτός μῆνιγξ , ὁ αὐτός οὐσία ἔχω ὁ ἄλλος ὑμήν ὁ λεπτός , αὐτός τε ὁ κατά ὁ χόριον , ὑποζώννυμι τε καί περιτόναιον , καί ὅσος τοιοῦτος . καί μέντοι διατείνω ἀτρέμας ὁ σεαυτοῦ χείρ , ὡς μή διαρρήγνυμι ὁ πλέγμα , κατασκέπτομαι ὁ μέν φλέψ ἐκ ὁ ὑψηλός μέρος κατέρχομαι τε καί κατασχίζω , ὁ δέ ἀρτηρία ἐκ ὁ ὑπόκειμαι ὁ ταπεινός ὅμοιος καί οὗτος ἀνέρχομαι τε καί κατασχίζω . φυλάσσω τε οὗτος ὁ πλέγμα σῴζω πειράω χάριν ὁ συνακολουθέω σύ μικρός ὕστερον , ὅταν γυμνόω αὐτός ὁ μόριον , θεάομαι σαφής ὁ μέν φλέψ , ὅσος κατά ὁ κοιλία εἰμί , ἀπό ὁ ἔμπροσθεν λέγω κατάντης εἰς ὁ ἐγκέφαλος ἀφικνέομαι πᾶς ἀποσχίζω , ὁ δέ ἀρτηρία ἀπό δύο ἀρτηρία ἐκ ὁ κάτω μέρος ἀναφέρω . οὗτος μέν οὖν ἀκριβής ἐπισκοπέω προέρχομαι ὁ ἐγχείρησις . ἐπί δέ ὁ πρῶτος τομή ὁ κοιλία ἑκάτερος ὁ τε ὁ χοροειδής πλέγμα ὄψις εἰμί σύ γνώρισμα καί ὁ τυλώδης ὁ σῶμα . εὐθύς δέ πειράω ὁ διαφράσσω σῶμα ὁ δεξιός κοιλία ἀπό ὁ ἀριστερός θεάομαι , ὁ αὐτός ἔχω οὐσία ὅλος ὁ ἐγκέφαλος , καί διά οὗτος ἀπορρήγνυμι ῥᾴδιος , εἰ ἐκτείνω σφοδρός . εἰμί δέ οὕτως λεπτός , ὥστε , ὅταν ἐν φώς λαμπρός ποιέω τις ὁ ἀνατομή , ὥσπερ οὖν καί προσήκω , διαλάμπω αὐτός ὁ αὐγή ὅμοιος ὁ διαφανής οὗτος λίθος , ὅς τέμνω εἰς λεπτός ὁ θυρίς ἐντίθημι . οὔτε οὖν σφοδρός ἀνατείνω χρή οὗτος , διασπάω γάρ , οὔτε ὁράω ἐγχωρέω σαφής αὐτός μή ἀνατείνω . συμφυής δέ εἰμί αὐτός ὁ ἄνω πέρας ὁ τέμνω σῶμα , μάλα δέ οὐ συμφυής χρή λέγω , ἀλλά ἑνόω αὐτός ὁ τέμνω , χρή λαμβάνω ἀνακλάω ἀτρέμας αὐτός πρός ὁ ἕτερος κοιλία , ἐπιβάλλω ὁ κορυφή ὁ διάφραγμα . οὕτως γάρ ὁ γυμνόω κοιλία φανερός γίγνομαι , καί ὁ διάφραγμα μέτριος ἔχω ὁ ἀνάτασις , ὅς μάλα δίδωμι . πρίν μέν ﻿ γάρ ὁ ὅλος ἀνατείνω χαλαρός τε εἰμί καί ῥυσός , οὔτε διαλάμπω δύναμαι , οὔτε ὁ ἑαυτοῦ συνέχεια ἐνδείκνυμι ἐναργής · ἀνέλκω δέ εἰς τοσοῦτος , ὡς τείνω μέν ἅπας , οὐ μήν ἤδη γε πω διασπάω , φαίνω σαφής . ἐντεῦθεν δέ , ἔͅν ὅλος ἀείρω αὐτός μετά ὁ ἑνόω μόριον ἄχρι ὁ τομή , ἐναργής τε καθοράω ὁ κοιλία , ὁ τε κατάντης φλέψ φαίνω σύ σχίζω περί τις σῶμα κωνοειδής . ὑμήν δέ , ὥσπερ ὁ ἄλλος φλέψ , οὕτως καί ὁ σχίζω συνάπτω λεπτός , οὐ ἄλλος τις εἰμί οὔτε κατά ὁ οὐσία οὔτε κατά ὁ συνέχεια ὁ λεπτός μῆνιγξ . καί διά οὗτος ὁ ὑμήν κατακρύπτω ὁ κωνοειδής σῶμα , καί οὐ οἷος τε εἰμί ὁράω αὐτός , πρίν διασπάω κατά τις ὁ ὑμήν . ἔγκειμαι γάρ οἷος περ τις στήριγμα ὁ ἀποσχίζω φλέψ ὁ κατάντης φλέψ ὁ μέγας , ὅς κατέρχομαι κατά ὁ λέγω σῶμα ἐποχέομαι , καί καταδύω δέ αὐτίκα καί κατακρύπτω , σκέπω πρός τις πλατύς σῶμα , ὅς μόριον μέν εἰμί ἐγκέφαλος ὁ ἄλλος ὅμοιος . ὅπως δέ χρή γυμνόω αὐτός , μικρός ὕστερον λέγω , τοσοῦτος ἔτι ὁ λόγος προστίθημι . ὁ κωνοειδής σῶμα καλέω ὑπό ὁ ἀνατομικός οὐ οὕτως μόνος , ἀλλά καί κωνάριον . ἔγκειμαι δέ , ὡς λέγω , ὁ σχίσις ὁ φλέψ , οὐ δύναμαι ὁράω , πρίν διαιρέω κατά τις ὁ ὑμήν . διαιρέω οὖν αὐτός ἀτρέμας πειράω , μή συνανατείνω ἰσχυρός ὁ κωνάριον . ἀπαράσσω γάρ ὁ ὑπόκειμαι σῶμα καί βλάπτω ὁ ἀνατομή εἰς τις μέγας , ὅς μικρός ὕστερον λέγω . καθά οὖν ὁ καρδία γυμνόω ὁ περιέχω αὐτός χιτών , οὕτως χρή καί ὁ κωνάριον γυμνόω , διαιρέω ὁ περίκειμαι ὑμήν κατά εἷς τις μέρος ἀπό ὁ βάσις ὄρθιος διαίρεσις , πλησίον ἀφικνέομαι ὁ κορυφή · ἔπειτα ὁ μέν ὑμήν μετά ὁ φλέψ περισχίζω ἑκάτερος ὁ κωνοειδής , αὐτός δέ ἐκεῖνος πρός ὁ διαίρεσις ἐγκλίνω , ὅπως ὅτι ταχύς γυμνόω πρός ὁ ἐναντίος χώρα ἄγω ὁ παρασχίζω χιτών . οὗτος δέ σύ πράσσω , οὕτως ἤδη μέν πως ἔνειμι , πρό ὁ γυμνόω ὁ μέσος χώρα ὁ τε κωνάριον καί ὁ κοιλία , φλέψ ἑκάτερος ἐπινοέω ὁ χοροειδής πλέγμα ἀπό ὁ σχίζω περί ὁ κωνάριον ἥκω . οὐ μήν ἀλλά καί γυμνόω ὁ μεταξύ σῶμα μανθάνω σαφής ἐκεῖθεν ἥκω αὐτός .